
Z A P I S N I K
17. sjednice Vijeća Mjesnog odbora Čulinec
održane 19. rujna 2022. godine
u sjedištu Mjesnog odbora, Ulica Badema 2a
s početkom u 17:00 sati
NAZOČNI ČLANOVI VIJEĆA:

Mario Kolar, Damir Škarić, Hrvoje Holler, Suzana Benc i Jadranka Petrović.
Predsjedava Mario Kolar, predsjednik Vijeća.
Zapisnik vodi; Mario Kolar, predsjednik VMO Čulinec.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.
Vijećnik Hrvoje Holler, vezano uz zapisnik sa 16 sjednice, točku 2.3, traži da se izmijeni tekst u smislu da se dosadašnji tekst kojim se traži postavljanje dodatnog znaka za zabranu ulaska psima u prostor igrališta na adresi Badema 2a, zamijeni tekstom da se traži izmještanje već postojećeg znaka zabrane ulaska psima koji se nalazi na dječjem igralištu. 

Naime, kako znak na dječjem igralištu nije vidljiv kod ulaska na igralište te kako svojim položajem usred igrališta može samo izazvati ozljeđivanje djece i smeta u igri, traži se izmjena zapisnika sa prošle sjednice u ovoj točki i traži izmještanje kod samog ulaza u krug igrališta. 
Vijeće većinom sa 5 glasova prihvaća prijedlog te se traži izmjena zapisnika sukladno prijedlogu vijećnika i teksta zapisnika 16. sjednice održane 31. kolovoza.

Na prijedlog predsjednika Vijeće jednoglasno utvrđuje dnevni red 
D N E V N I   R E D
1. Davanje mišljenja o prijedlogu uređivanja parkinga za bicikle postavljanjem klamerica na području MO Čulinec

2. Zahtjev za jednokratno korištenje prostora Ana Maruna– donošenje zaključka
3. Aktualna komunalna problematika,

4. Pitanja, prijedlozi i obavijesti.

Ad 1. Davanje mišljenja o prijedlogu uređivanja parkinga za bicikle postavljanjem klamerica na području MO Čulinec
Predsjednik VMO Čulinec, usmeno obavještava članove Vijeća o dopisu kojim se traži davanje mišljenja o prijedlogu uređivanja parkinga za bicikle postavljanjem klamerica na području MO Čulinec
U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
Vijeće  jednoglasno donosi, 
Z A K L J U Č A K

o prijedlogu uređivanja parkinga za bicikle postavljanjem klamerica

na području MO Čulinec

1. Razmotren je zaključak Vijeća Gradske četvrti Donja Dubrava u svezi davanja mišljenja o prijedlogu uređivanja parkinga za bicikle postavljanjem klamerice na temelju prijedloga stranke „Zagreb je naš“.

2. Vijeće predlaže slijedeće lokacije:  

1. U Ulici badema 2a, prostor Mo Čulinec s unutarnje strane ograde, lijevo od ulaznih vrata gledajući u smjeru objekta MO Čulinec.

2. U Ulici borova u dječjem igralištu

3. Ispred objekta NK Čulinec, dogovor sa predstavnicima NK Čulinec oko lokacije.

3. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad. 2 Zahtjev za jednokratno korištenje prostora Ana Maruna – donošenje zaključka
Predsjednik VMO Čulinec, usmeno obavještava članove Vijeća o dopisu kojim se traži jednokratno korištenje prostora od strane Ana Maruna 
U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
Vijeće jednoglasno donosi





Z A K L J U Č A K 

o jednokratnom korištenju prostora objekta mjesne samouprave

1.  Ana Maruna, odobrava se  jednokratno korištenje prostora u objektu mjesne

             samouprave MO Čulinec, Ulica Badema 2a, 01. listopada 2022.

2. Prostor  iz točke 1. ovog Zaključka, koristiti će Ana Maruna, bez naknade.

3. Ana Maruna obvezuje se postupati sa  pažnjom  dobrog gospodara u korištenju

            prostora.

4. O jednokratnom korištenju prostora iz točke 1. ovog Zaključka, Služba za mjesnu

            samoupravu izdati će odobrenje o korištenju, a u skladu sa ovim Zaključkom.

Ad. 3 Aktualna komunalna problematika,
Predsjednik VMO Čulinec, usmeno obavještava članove Vijeća o prijedlogu Vijećnika za dostavu obavijesti nadležnom komunalnom redarstvu za uklanjanje ilegalnog deponija.

Naime, vijećnik obavještava Vijeće o ilegalnom deponiju koje se nalazi na lokaciji neposredno uz javnu prometnicu, Čulinečku cestu, djelu iste iza trgovačkog centra „Kralj“ kao što je to prikazano na fotografiji u prilogu.

U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
Vijeće  jednoglasno donosi, 

Z A K L J U Č A K
O dostavi obavijesti nadležnom komunalnom redarstvu za uklanjanje ilegalnog deponija na lokaciji Čulinečka cesta prema priloženoj fotografiji
Ad. 4. Pitanja, prijedlozi i obavijesti
Vijeće MO Čulinec vezano na ovu točku i prijedloge aktivnosti na području MO Čulinec donosi jednoglasno prijedloge aktivnosti koje će se provoditi na području Mo Čulinec i to:

1. Organizacija božićnog domjenka VMO za Čulinčane

2. 15.10 određuje se kao okvirni dan provedbe čišćenja parcele u ulici Palma nasuprot objekta NK Čulinec – zadužuje se Hrvoje Holler za aktivnost

3. VMO Čulinec, organizirati će „Dan društvenih igrara“ za mlade u Čulincu – zadužuje se za aktivnost Hrvoje Holler

4. Za sljedeću sjednicu Vijeća MO Čulinec, organizirati će sastanak sa vlasnicima k.č 1530, 1531 i 1532 ko Resnik, u naravi dijelova park šume „Čulinečina“ pred Vijećem MO Čulinec a u svezi zainteresiranosti za prodaju čestica Gradu Zagrebu.
Dovršeno u 19:00 sati.
KLASA: 024-08/22-003/1766
URBROJ:251-13-11-4-22/2
U Zagrebu, 19. rujna 2022.
Zapisnik sastavio: 






         Predsjednik

    Mario Kolar






Vijeća Mjesnog odbora

         Mario Kolar                                                                    
